LEPHALALE — Mogolklub het Woensdag 26 Junie tydens ‘n intieme geleentheid afskeid geneem van Francois Badenhorst wat vir die afgelope 28 jaar in hul diens was. Hy het amptelik op 31 Julie sy amp neergelê. Kollegas, vriende, familie en mense met wie hy deurentyd deur middel van sy werk te doen gehad het, het die funksie bygewoon.
Oor die jare was Francois ‘n aktiewe lid van die skiet-, hengel en gholfsubseksies by die klub. Neels sê dat Francois gelukkig nie die dorp verlaat nie en hy sal aanvanklik op bystand wees vir raad en inligting.
Francois het, na die oorhandiging van ‘n baie nuttige afskeidsgeskenk, elkeen wat op een of ander tyd in sy lewe vir hom iets beteken het van harte bedank.